# 2022 metų Lietuvos mini ralio čempionato (LMRČ)

# REGLAMENTAS

## PRIIMTA:

LASF Ralio komiteto, 2021-02-14

Protokolo Nr. 2021-01

**TURINYS**

|  |  |
| --- | --- |
| **ŠIAME REGLAMENTE NAUDOJAMOS SĄVOKOS** | **3** |
| **1. BENDROSIOS NUOSTATOS** | **4** |
| **2. LMRČ ETAPAI** | **4** |
| **3. DALYVIAI** | **4** |
| **4. AUTOMOBILIAI. KLASĖS. STARTINIAI NUMERIAI. REKLAMA** | **5** |
| **5. VARŽYBŲ ĮSKAITOS** | **5** |
| **6. TAŠKŲ SKAIČIAVIMAS LMRČ** | **6** |
| **7. LMR VARŽYBŲ VYKDYMAS** | **6** |
| **8. DALYVAVIMAS VARŽYBOSE. STARTINIAI MOKESČIAI** | **7** |
| **9. DRAUDIMAS** | **7** |
| **10. PROTESTAI. APELIACIJOS** | **7** |
| **11. APDOVANOJIMAI** | **8** |
| **12. KEITIMAI. NENUMATYTI ATVEJAI** | **8** |
| **PRIEDAI** | **9** |

## ŠIAME REGLAMENTE VARTOJAMOS SĄVOKOS

* **Automobiliai** – Sausumos transporto priemonė, varoma savo varomaisiais mechanizmais ir važiuojanti mažiausiai keturiais besisukančiais ratais, esančiais ne vienoje eilėje ir palaikančiais nuolatinį sąlytį su žeme. Iš jų bent du ratai yra vairuojamieji ir bent du – varomieji.
* **ASF** – Nacionalinis klubas ar nacionalinė federacija, pripažinta FIA kaip vienintelė sporto valdžios šalyje turėtoja. Lietuvos Respublikoje – LASF.
* **Dalyvis** – klasifikuojamose LMR varžybose dalyvaujantis asmuo (pirmasis ir antrasis vairuotojas), turintis galiojančią vairuotojo licenciją, nurodytą šio Reglamento 3.1. p.
* **FIA** – Tarptautinė automobilių sporto federacija.
* **FIA TSK** – Tarptautinis automobilių sporto kodeksas.
* **Homologacija (aprobavimas)** – tai oficialus FIA patvirtinimas, kad tam tikro modelio automobilis, pagamintas serijinės gamybos sąlygomis, atitinka FIA nustatytus serijinių automobilių klasifikacijos taisyklių reikalavimus (FIA TSK „J“ 251 str. 2.1.7. punktas).
* **Klubas** – viešasis ar privatus juridinis asmuo, LASF narys, veikiantis automobilių sporto srityje pagal klubo įstatus.
* **Komanda** – vieno pareiškėjo sportininkų grupė, dalyvaujanti LMR varžybose. Į komandos sudėtį įeina sportininkai ir oficialūs atstovai.
* **LASF** – Lietuvos automobilių sporto federacija.
* **LASF Apeliacinis teismas** – institucija, kuriai Lietuvos Respublikos automobilių sporte kilus ginčams patikėta teisė priimti galutinį sprendimą.
* **LASK** – Lietuvos automobilių sporto kodeksas.
* **LASVOVT** – Lietuvos automobilių sporto varžybų organizavimo ir vykdymo taisyklės.
* **LMR varžybos** – LASF ar jos narių vykdomos Lietuvos mini ralio („C“ lygos) varžybos.
* **LMRČ etapas** – LASF įgaliotų asmenų vykdomas Lietuvos mini ralio čempionato etapas.
* **LMRČ** – Lietuvos mini ralio daugiaetapis, „C lygos“ atvirasis čempionatas.
* **Oficialūs rezultatai** – LMR varžybose varžybų vadovo patvirtinti dalyvių pasiekimai.
* **Organizatorius** – juridinis asmuo, LASF narys, kuris suderinęs su LASF, įgyja teisę organizuoti ir vykdyti LMR varžybas. Organizatorių tvirtina LASF Ralio komitetas.
* **Papildomi nuostatai** – LMR varžybų organizatoriaus pagal Ralio komiteto patvirtintą pavyzdį paruoštas LMR varžybų vykdymą reglamentuojantis dokumentas.
* **Ralio komitetas** – LASF struktūrinis vienetas, administruojantis automobilių ralio sporto šaką.
* **Reglamentas** – LASF Ralio komiteto priimtas LMR varžybų reglamentas.
* **SKK** – Sporto komisarų kolegija. Sporto komisarai turi aukščiausią sportinę valdžią, kurios pagrindinė užduotis užtikrinti LASF Reglamentų, Taisyklių, Papildomų nuostatų reikalavimų, bei LMR varžybų programos vykdymą.
* **T-2022** – LASF 2022 metų Lietuvos automobilių ralio taisyklės.
* **Techniniai reikalavimai** – FIA, LASF arba ASF atitinkamais reglamentuojančiais dokumentais nustatyti reikalavimai automobiliams, įskaitant ir saugumo reikalavimus, kuriuos automobiliai privalo atitikti, dalyvaudami LMR varžybose.
  + **Straipsnis** – žymimas pagrindinio teksto skaičiais;
  + **Skyrius** - žymimas skaičiais (1.1., 1.2. ... ir t.t.);
  + **Punktas** - žymimas skaičiais (1.1.1, 1.2.1 ... ir t.t.);
  + **Papunkčiai** – žymimi raidėmis (a, b, c,...ir t.t

**1. BENDROSIOS NUOSTATOS**

* 1. Lietuvos automobilių sporto federacija (toliau – LASF) ar jos įgaliotas LASF narys, vadovaudamasi Lietuvos Respublikos sporto įstatymu, LASF įstatais, FIA TSK, LASK bei LASVOVT, organizuoja 2022 metų Lietuvos mini ralio daugiaetapį atvirą čempionatą (toliau – LMRČ).
  2. LMR varžybos – tai „C“ lygos varžybos, vykdomos vadovaujantis FIA TSK, LASK, LASVOVT, T–2022, FIA ir LASF automobilių techniniais reikalavimais, šiuo reglamentu bei LMR atskirų varžybų papildomais nuostatais. Esant skirtumams tarp LASK ir FIA TSK, vadovaujamasi atitinkamais LASK straipsniais.
  3. LASF Ralio komitetas administruoja LMRČ ir priima, papildo, keičia bei aiškina Varžybų vykdymą reglamentuojančius dokumentus.
  4. LMRČ etapas/(-ai), Ralio komiteto sprendimu, gali būti vykdomas užsienio šalyje. Etapo/(-ų) kitoje šalyje vykdymo sąlygos, atsižvelgiant į LMR varžybų reglamentą, iš anksto derinamos LASF Ralio komiteto ir tos šalies, kurioje vyksta varžybos, ASF. LMRČ etapų užsienio šalyje ypatumai nurodomi tų Varžybų papildomuose nuostatuose.
  5. LMR varžybas pagal varžybų organizavimo sutartį gali organizuoti tik LASF nariai.

**2. LMRČ ETAPAI**

* 1. LMRČ susideda iš „C lygos“ varžybų, įtrauktų į LASF sporto varžybų ir renginių kalendorių. 2022 metų LMRČ numatomi penki etapai, 2022 m. LMRČ kalendorius pateikiamas šio reglamento priede Nr. 7.
  2. Tikslus varžybų kalendorius, pavadinimas, etapų vykdymo vietos ir datos bus paskelbti LASF [tinklalapyje www.lasf.lt](http://www.lasf.lt/) iki 2022 m. vasario mėn. 15 d. LASF pasilieka sau teisę keisti kalendorių.

**3. DALYVIAI**

* 1. Klasifikuojamose LMR varžybose gali dalyvauti asmenys (pirmasis ir antrasis vairuotojai), turintys galiojančias LASF metines M ar aukštesnės kategorijos vairuotojo licencijas arba kitos šalies ASF vairuotojo licencijas, kurios galioja „C lygos“ ralio varžyboms.
  2. Varžybose pirmojo vairuotojo pareigose gali dalyvauti asmenys nuo 16 metų, antrojo vairuotojo pareigose gali dalyvauti asmenys nuo 12 metų. ~~18 metų neturintys asmenys, neturintys metinės licencijos, gaudami vienkartinę licenciją, privalo organizatoriui pateikti, notaro patvirtintą tėvų arba globėjų sutikimą dalyvauti automobilių sporto varžybose.~~ Šiame punkte nustatyto minimalaus amžiaus neturintis asmuo gali dalyvauti LMR varžybose, gavęs Ralio komiteto sutikimą.
  3. Viešuosiuose bendram eismui neuždarytuose keliuose automobilį vairuojantis ekipažo narys privalo turėti galiojantį B kategorijos vairuotojo pažymėjimą.
  4. Vairuoti automobilį uždarose trasose ir teritorijose esančiuose ~~rungtyse~~ greičio ruožuose gali tik I vairuotojas.
  5. Norintys dalyvauti LMRČ, privalo LASF pateikti „Čempionato dalyvio paraišką“ ir LASF sumokėti LMRČ dalyvio mokestį (40 EUR). Dalyvis į LMRČ klasifikaciją įtraukiamas, kai sumokėtas dalyvio mokestis. Čempionato dalyviu galima tapti likus ne mažiau kaip dviem etapams iki LMRČ pabaigos.

**4. AUTOMOBILIAI. KLASĖS. STARTINIAI NUMERIAI. REKLAMA**

* 1. 2022 m. LMRČ varžybų SGC įskaitoje leidžiama dalyvauti serijiniais gamykliniais automobiliais, atitinkančiais SGC grupės reikalavimus. Laisvose įskaitose galima dalyvauti automobiliais atitinkančiais SGC grupės arba OC grupės techninius reikalavimus.
  2. Leidžiama naudoti plačios serijinės gamybos padangas be specialaus užsakymo. Padangos turi atitikti KET reikalavimus ir privalo turėti ES standartą atitinkančius žymėjimus (ženkliukas „E“ su homologacijos šalies kodu, pvz; E2, E4 ir t.t.). Restauruotas padangas naudoti leidžiama. Jeigu varžybos vykdomos ant žvyro dangos, leidžiama naudoti restauruotas padangas ir be ES standartą atitinkančio žymėjimo, tačiau draudžiama naudoti sportinio (žvyrinio) tipo restauruotas padangas net ir turinčias ES standartą atitinkančius žymėjimus. Minimalus protektoriaus gylis – pagal KET reikalavimus, matuojant padangos viduryje. Neleidžiama naudoti SLIK tipo padangų (specialiai lenktynėms sukurtų padangų su protektoriumi ar be jo). Neleidžiama naudoti automobilių lenktynėms skirtų padangų, o restauruotoms sportinio tipo protektoriaus (draudžiamos padangos su žymomis „for competition use/purposes only“). Draudžiamas bet koks padangos modifikavimas mechaniniu ar cheminiu būdu. Organizatorius privalo užtikrinti, kad dalyviai turėtų sąlygas pasikeisti padangas prieš išvažiuodami į bendrojo naudojimo kelius.
  3. Startinius numerius išduoda varžybų organizatorius. Varžybų metu startiniai numeriai ant automobilių privalomi. Pametus startinį numerį, ekipažas iš varžybų šalinamas.
  4. LMRČ varžybų dalyviams reklama, nurodoma papildomuose nuostatuose, yra privaloma. Ekipažas jos atsisakyti negali.
  5. LMRČ varžybų dalyviams LASF, organizatoriaus ar rėmėjų pateikta reklama ant automobilių klijuojama papildomuose nuostatuose nurodytuose plotuose.

**5. VARŽYBŲ ĮSKAITOS**

## LMRČ varžybose galutinę klasifikaciją gali sudaryti šios įskaitos:

* + 1. Asmeninė I vairuotojų ir II vairuotojų įskaitos:

|  |  |
| --- | --- |
| **SGC įskaitos:** | **Grupės, klasės** |
| **SGC-1** | iki 1600 cm3 (du varantieji ratai) |
| **SGC-2** | iki 2000 cm3 (du varantieji ratai) |
| **SGC-3** | nuo 2000 cm3 iki 3000 cm3 (du arba keturi varantieji ratai) |
| **SGC-4** | virš 3000 cm3 (du arba keturi varantieji ratai) |
| **Laisvos įskaitos:** | - |
| **V** | I vairuotojai, gimę 1971 metais, ir vyresni |
| **OC** | Automobiliai atitinkantys SGC ir OC grupių techninius reikalavimus. |
| **Retro** | Automobiliai atitinkantys Retro grupės techninius reikalavimus. |

* + 1. ***Jaunimo įskaita.*** Tik I-ų vairuotojų įskaita. I-as vairuotojas, kuris šių metų sausio mėn. 1 d. buvo jaunesnis arba 26 metų amžiaus, dalyvaujantis varžybose SGC-1 arba SGC-2 įskaitose. I-as jaunimo įskaitos vairuotojas apdovanojamas kiekviename etape.
    2. ***Komandinė įskaita*.** Ši įskaita vedama tarp visų įskaitų ekipažų, padavusių „Komandinę paraišką“, jeigu varžybų papildomuose nuostatuose nenumatyta kitaip. „Komandinėje paraiškoje“ gali būti ne daugiau kaip 5 (penki) ekipažai, tarp kurių negali būti daugiau nei 2 (du) „~~Laisvos~~ OC““ įskaitos ekipažai. Komandinėje paraiškoje gali būti registruojami tik LMRČ dalyviai.
    3. ***Kitos įskaitos.*** LMRČ varžybose gali būti vedamos ir kitos įskaitos, kurios nurodytos varžybų papildomuose nuostatuose. Šiose įskaitose galima dalyvauti automobiliais, atitinkančiais varžybų papildomuose nuostatuose keliamus reikalavimus. Tačiau šios įskaitos į galutinę varžybų klasifikaciją neįtraukiamos.

**6. TAŠKŲ SKAIČIAVIMAS LMRČ**

## Taškų skaičiavimas LMRČ etape:

* + 1. Taškai I vairuotojų ir II vairuotojų bei komandinėse įskaitose skaičiuojami taip:

1 vieta – 30 taškų 9 vieta – 9 taškai

2 vieta – 24 taškai 10 vieta – 7 taškai

3 vieta – 21 taškas 11 vieta – 5 taškai

4 vieta – 19 taškų 12 vieta – 4 taškai

5 vieta – 17 taškų 13 vieta – 3 taškai

6 vieta – 15 taškų 14 vieta – 2 taškai

7 vieta – 13 taškų 15 ir tolimesnės vietos – 1 taškas

8 vieta – 11 taškų

* + 1. Paskutiniame LMRČ etape, skaičiuojant taškus I vairuotojų ir II vairuotojų įskaitose, taikomas 1,5 koeficientas, tačiau koeficientas netaikomas komandinės įskaitos taškams.

## Taškų skaičiavimas pasibaigus LMRČ:

* + 1. Pasibaigus LMRČ, klasių I vairuotojams ir II vairuotojams sumuojama taškų suma iš visų etapų.
    2. LMRČ automobilių įskaitoje yra laikomas įvykusiu, jei ne mažiau kaip 3 (trijuose) LMRČ etapuose dalyvavo ne mažiau 3 (trys) ekipažai.
    3. Visų įskaitų I vairuotojai ir II vairuotojai LMRČ klasifikuojami, jei dalyvauja ne mažiau kaip 2 (dviejuose) etapuose.
  1. Komandai pagal LMRČ etape užimtą vietą pagal 6.1.1 punktą skiriami LMRČ etapo komandinės įskaitos taškai.
  2. LMRČ metinėje įskaitoje taškai komandai skaičiuojami sudedant visuose etapuose komandos surinktus taškus.
  3. Komandoms LMRČ įskaitoje surinkus vienodą kiekį taškų, jų užimtos vietos nustatomos pagal komandos užimtą vietą paskutiniame LMRČ etape. Lygybės atveju užimtos vietos nustatomos pagal priešpaskutiniame etape užimtą vietą ir t. t.

**6.3. Komandinės įskaitos skirstomos į Etapo komandinę įskaitą ir LMRČ komandinę įskaitą.**

**6.3.1.** Komandai pagal LMRČ etape užimtą vietą pagal 6.1.1 punktą skiriami LARSČ etapo komandinės įskaitos taškai.

**6.3.2.** Etapo komandinė įskaita sudaroma pagal geriausių 3 (trijų) ekipažų apskaičiuotus komandinius taškus. Sumuojami visų „Komandinėje paraiškoje“ pateiktų ekipažų etape pelnyti taškai.

**6.3.3.** Komandos vieta LMRČ etape nustatoma pagal didžiausią „Komandinių taškų“ sumą. Komandoms, LMRČ etape surinkusioms vienodą taškų sumą, aukštesnė vieta skiriama komandai, kurios ekipažai užėmė daugiau aukštesnių vietų klasėse I vairuotojams.

**6.3.4.** LMRČ komandinė įskaita vedama sumuojant visų etapų komandinių įskaitų taškus.

**7. LMR VARŽYBŲ VYKDYMAS**

* 1. LMRČ varžybas pagal Ralio komiteto nustatytas sąlygas vykdo Ralio komiteto patvirtintas Organizatorius. ~~LMRČ varžybas pagal Ralio komiteto nustatytas sąlygas vykdo Ralio komiteto patvirtintas Organizatorius. varžybose gali būti vykdomos šios greituminės rungtys, viešam eismui uždarytuose keliuose ar teritorijose, kuriose dalyvių rezultatai skaičiuojami pagal rungties įveikimo laiką (toliau – GR):~~

~~7.1.1. 7.2.1. Slalomas;~~

~~7.1.2. greituminis slalomas;~~

~~7.1.3. greituminė rungtis gatvėse ar kituose keliuose (uždarius eismą pašaliniam transportui);~~

~~7.1.4. rungtis uždaroje trasoje ar teritorijoje~~

* 1. LMRČ varžybos~~rungčių~~ greičio ruožų ~~LMRČ varžybose gali būti vykdomos papildomos rungtys bendro naudojimo keliais, kuriose dalyvių rezultatai skaičiuojami pagal rungties įveikimo tikslumą arba rungties įveikimo santykinį greitį (toliau – PR):~~

**~~7.2.1~~**~~. tikslusis važiavimas nustatytu vidutiniu greičiu;~~

**~~7.2.2~~**~~. trasos įveikimas per nustatytą laiko normą.~~

* 1. Reikalavimai LMRČ varžybų maršrutui:
     1. Bendras LMRČ varžybų bendras trasos ilgis negali būti ilgesnis nei ~~3~~200 km.
     2. Bendras LMRČ varžybų GR ilgis negali būti mažesnis kaip ~~20~~25 km.
     3. ~~Bendras LMRČ varžybų PR ilgis negali būti didesnis kaip 42 km.~~
     4. ~~LMRČ varžybose privalo būti ne mažiau kaip 6 rungtys. Rungtys gali būti vykdomos ant žvyro, asfalto, betono dangos arba ant skirtingų kelio dangų, tačiau ne mažiau kaip 80% rungčių bendro ilgio privalo būti vykdomos ant žvyro dangos. Žieminio etapo metu varžybos gali būti vykdomos ant sniego, ledo dangos.~~
     5. Skirtingų nesikartojančių GR LMRČ varžybose negali būti mažiau kaip 3.
     6. ~~LMRČ varžybų vienoje sekcijoje negali būti daugiau kaip po 1 PR.~~
  2. LMRČ varžybose vidutinis greitis greičio ruože negali viršyti 85 km/h.
  3. Vykdant LMRČ varžybas kartu su Lietuvos ralio arba Lietuvos ralio sprinto varžybomis, šiems reikalavimams gali būti taikomos išimtys, raštu suderintos su Ralio komitetu ir įrašytos į tų varžybų papildomus nuostatus.
  4. Kiekvienos LMRČ varžybos vykdomos pagal Organizatoriaus parengtus ir su Ralio komitetu bei LASF generaliniu sekretoriumi pasirašytinai suderintus Papildomus nuostatus. Suderinti papildomi nuostatai turi būti paskelbti LASF (jei Organizatorius laiku atsiuntė Papildomus nuostatus) ir/ar Organizatoriaus internetiniuose puslapiuose ne vėliau kaip prieš 30 (trisdešimt) kalendorinių dienų iki atitinkamų LMRČ varžybų pradžios.
  5. 1-o ralio rato preliminari starto tvarka sudaroma pagal bendrosios įskaitos rezultatus.
* I-ame etape – pagal 2021 metų bendros įskaitos rezultatus.
* II-ame etape - pagal I etapo bendros įskaitos rezultatus.
* III-ame etape - pagal bendros įskaitos rezultatus po II etapo.
* IV-ame etape - pagal bendros įskaitos rezultatus po III etapo.
* V-ame etape - pagal bendros įskaitos rezultatus po IV etapo.

SKK savo kompetencijos ribose gali perstatyti dalyvius starto tvarkoje.

**8. DALYVAVIMAS VARŽYBOSE. STARTINIAI MOKESČIAI**

* 1. Asmenys, norintys dalyvauti varžybose, privalo pateikti Organizatoriui nustatytos formos visiškai užpildytą Dalyvio paraišką.
  2. Dalyvio paraiška laikoma priimta, kai dalyvis organizatoriui sumoka LMR reglamente ar varžybų papildomuose nuostatuose nurodytą nustatyto dydžio startinį mokestį.

**8.2.** Kiekvienose LMRČ varžybose laiku Organizatoriui sumokėtas ekipažo startinis mokestis, nurodytas LMRČ varžybų papildomuose nuostatuose, negali būti didesnis kaip 170 EUR. Dalyviams, laiku nesumokėjusiems startinio mokesčio, organizatorius turi teisę padidinti startinį mokestį iki 1,5 karto.

* 1. Lietuvos automobilių ralio čempionato reglamente nurodytų I vairuotojų įskaitų dalyviai bei turintys galiojančias LASF metines D ar aukštesnės kategorijos vairuotojo licencijas, arba kitos šalies ASF vairuotojo licencijas, dalyvauti LMRČ varžybų I vairuotojų klasifikacijoje negali.
  2. Pareiškėjas, norintis dalyvauti LMRČ „Komandinėje įskaitoje“, iki administracinės komisijos pabaigos privalo Organizatoriui pateikti „Komandinę paraišką“ ir sumokėti komandinį ~~25~~40 EUR mokestį.
  3. Pirmasis vairuotojas LMRČ sezono eigoje atstovaujamą komandą gali keisti tik vieną kartą. Priešingu atveju, jis toliau nebegali būti įtraukiamas į komandinę paraišką.
  4. ~~Varžybų rungtis (PR ir GR)~~ Greičio ruožus dalyviai privalo pravažiuoti ~~su įjungtais automobilio artimųjų šviesų žibintais,~~ prisisegę saugos diržus, dėvėdami užsegtus saugos šalmus.

**9. DRAUDIMAS**

* 1. Visi varžybų Dalyvių automobiliai, privalo būti apdrausti Lietuvos Respublikoje galiojančiu Transporto priemonių savininkų ir valdytojų privalomuoju civilinės atsakomybės draudimu.
  2. Greičio ruožuose važiuojančių Dalyvių civilinę atsakomybę dėl tretiesiems asmenims autoavarijos metu padarytos žalos asmeniui ir (ar) turtui, atsiradusios kaip autoavarijos pasekmė, apdraudžia Organizatorius. ~~Bet kurių varžybų dalyvio draudimo suma privalo būti ne mažesnė nei vienas tūkstantis penki šimtai eurų (1500 EUR) ir turi apimti draudimą mirties, traumų bei neįgalumo atveju. Dalyvio Draudimo polise privalo būti įrašas, jog draudimas galioja automobilių sporto treniruočių ir varžybų metu. Dalyvis draudžiasi per LASF (jeigu tokią paslaugą LASF teikia) arba asmeniškai.~~
  3. Apie GR ~~ir PR~~ sukeltą žalą tretiesiems asmenims ekipažas privalo informuoti teisėją ryšiams su dalyviais vėliausiai iki ralio pabaigos.

**10. PROTESTAI, APELIACIJOS, BAUDOS**

* 1. Protestai pateikiami vadovaujantis LASK 13 skyriaus straipsniuose nurodyta tvarka.
  2. Protestą pateikia dalyvis arba jo komandos vadovas. Protesto mokestis 50 EUR. Protesto mokestis privalo būti sumokamas tiesiogiai į LASF atsiskaitomąją sąskaitą. Protesto sumokėjimo įrodymai privalo būti pateikti kartu su protestu. Protesto mokestis grąžinamas, jeigu protestas patenkinamas. Protestai pateikiami varžybų vadovui.
  3. Protestai priimami iki oficialių rezultatų paskelbimo. Oficialių rezultatų paskelbimo laikas ir vieta nurodomi varžybų papildomuose nuostatuose.
  4. LMR varžybose gali būti teikiamos apeliacijos remiantis LASK 15 skyriumi, kurios teikiamos LASF.
  5. Pateikiant apeliaciją, sumokamas 1000 EUR mokestis, kuris grąžinamas, jei apeliacija patenkinama.
  6. Jei, remiantis protestu, būtinas dalinis automobilio ardymas, sudaroma komisija: iš varžybų komisarų (jeigu SKK nenumatytas – varžybų vadovo), protestus pateikusių sportininkų ar jų atstovų, ir sportininkų prieš kuriuos pateikti protestai, ar jų atstovų.
  7. Baudos:

10.7.1. GR gesinimo zonos įveikimas ne pagal schemą – 20 s.

10.7.2. Kūgelio nuvertimas arba išstūmimas iš pilnos vietos – 5 s.

10.7.3. Pažeidimai susipažinimo su trasa metu:

10.7.3.1. Važiavimas susipažinimo su trasa metu ne pagal greičio ruože numatytą kryptį – 100 Eur.

10.7.3.2. Pirmas fiksuotas greičio pažeidimas susipažinimo su trasa metu (už kiekvieną viršytą km/h nuo 10 km/h iki 20 km/h) – 5 Eur.

10.7.3.3. Pirmas fiksuotas greičio pažeidimas susipažinimo su trasa metu (už kiekvieną viršytą km/h nuo 20 km/h iki 40 km/h) – 10 Eur.

10.7.3.4. Antras fiksuotas greičio pažeidimas susipažinimo metu (už kiekvieną viršytą km/h nuo 10 km/h iki 40 km/h) – 10 Eur.

10.7.3.5. Trečias fiksuotas greičio pažeidimas susipažinimo metu arba greičio viršijimas daugiau nei 40 km/h – šalinimas iš varžybų.

10.7.4. Fiksuoti kelių eismo taisyklių pažeidimai varžybų metu:

10.7.4.1. 1‐ąjį kartą – 30 Eur.

10.7.4.2. 2‐ąjį kartą – 120 s.

10.7.4.3. 3‐ąjį kartą – šalinimas iš varžybų.

10.7.5. Serviso zonos režimo pažeidimas - 20 Eur.

10.7.6. Degalų užpylimo zonos režimo pažeidimas – 20 Eur.

10.7.7. Uždaro Parko režimo pažeidimas – SKK sprendimas.

10.7.8. Nepastatytas avarinis ženklas – nuo 30 iki 60 Eur.

10.7.9. Dalyvių saugumo, SOS/OK ženklų naudojimo, raudonos vėliavos taisyklių pažeidimas – SKK sprendimas.

10.7.10. Nepranešimas apie pasitraukimą iš ralio ir/ar kortos negrąžinimas – 20 Eur.

10.7.11. Nepranešimas apie neatvykimą į ralį – 20 Eur.

10.7.12. Reglamentuojančių dokumentų nesilaikymas ralio metu – SKK sprendimas.

10.7.13. Važiavimas GR su draudžiamomis padangomis – šalinimas iš varžybų.

10.7.14. Vėlavimas į administracinę arba techninę komisiją (už kiekvieną minutę) – 2 Eur.

10.7.4. Visos kitos baudos skiriamos vadovaujantis Lietuvos automobilių sporto kodeksu ir 2022 m. Lietuvos ralio taisyklėmis (T-2022).

* 1. Automobilio ardymo atveju imamas užstatas:
* 60 EUR, norint patikrinti kėbulą, vairo mechanizmą, stabdžių sistemą, pagrindinę pavarą (reduktorių), kardaninį veleną;
* 145 EUR tikrinant variklio atitikimą, ardant nepilnai (neatskiriant nuo variklio bloko galvutės, alkūninio veleno);
* 580 EUR, išardant variklio galvutę, variklio bloką, stūmoklio eigą, alkūninį veleną, cilindro skersmenį, tepalo siurblį.
* Visais atvejais Sporto komisarai gali iš protesto padavėjo pareikalauti jų (SKK) nustatyto dydžio papildomo depozito, užtikrinančio automobilio atstatymo išlaidas.
* Jeigu protestas yra nepatenkinamas, protesto padavėjas privalo padengti visas automobilio atstatymo išlaidas.
  1. Jei protestas nepatenkinamas, protesto pateikėjas privalo padengti visas ardyto automobilio atstatymo išlaidas.
  2. Jei protestas patenkinamas, visas ardyto automobilio atstatymo išlaidas padengia kaltininkas.

**11. APDOVANOJIMAI**

## Pasibaigus varžyboms:

* + 1. Dalyviai, LMR varžybose I vairuotojų ir II vairuotojų klasėse užėmę I-III vietas, apdovanojami Organizatoriaus trofėjais ir prizais, jei pastarieji įsteigti.
    2. Komandos, LMR varžybose „Komandinėje įskaitoje“ užėmusios I-III vietas, apdovanojamos Organizatoriaus trofėjais ir prizais, jei pastarieji įsteigti.
    3. Kiti apdovanojimai nurodomi LMR varžybų papildomuose nuostatuose.

## Pasibaigus LMRČ sezonui:

* + 1. Dalyviai, LMRČ I vairuotojų ir II vairuotojų klasėse užėmę I-III vietas, apdovanojami LASF trofėjais ir diplomais. Užėmusiems pirmąsias vietas suteikiamas Lietuvos mini ralio čempiono vardas atitinkamoje klasėje.
    2. Komandos, LMRČ „Komandinėje įskaitoje“ užėmusios I-III vietas, apdovanojamos LASF trofėjais ir diplomais. Komandai, užėmusiai I vietą, suteikiamas Lietuvos mini ralio Komandos čempionės vardas.
    3. Junior metinėje įskaitoje apdovanojami tik I vairuotojai, kurie atitinka Junior įskaitos reikalavimus.

**12. KEITIMAI. NENUMATYTI ATVEJAI**

* 1. Reglamentuojančių dokumentų priėmimą, papildymą, keitimą ir išaiškinimą reglamentuoja LASK ir LASVOVT.

## PRIEDAI:

1. 2022 m. startinių numerių išdėstymo schema. 1 lapas
2. 2022 m. čempionato dalyvio paraiška 1 lapas

~~Baudų lentelė LMRČ varžyboms 2 lapai~~

1. 2022 m. Saugumo taisyklės žiniasklaidos atstovams Lietuvos ralio varžybose 1 lapas
2. 2022 m. Nacionaliniai techniniai reikalavimai standartiniams SGC grupės automobiliams 15 lapų
3. 2022 m. Nacionaliniai techniniai reikalavimai standartiniams Retro grupės automobiliams 14 lapų
4. 2022 m. Nacionaliniai techniniai reikalavimai standartiniams OC grupės automobiliams 14 lapų
5. 2022 m. LMRČ kalendorius 1 lapas

LMRČ Reglamente viso 10 lapų